text: शिक्षा मंत्री वासुदेव देवनानी ने कहा कि शाह ने पार्टी कार्यकर्ताओं से कहा है कि वे केन्द्र और राज्य सरकार की योजनाओं और विकास के कामों को अधिक से अधिक लोगों तक पहुंचाएं। देवनानी ने कहा कि शाह ने कार्यकर्ताओं से सरकार द्वारा किये गये कार्यो को अधिक से अधिक लोगों तक पहुंचाने का आग्रह किया है। कांग्रेस कुछ नहीं कर सकती और आगामी विधानसभा चुनाव में जीत हमारी होगी। शाह पार्टी के सांसदों, विधायकों, सोशल मीडिया कार्यकर्ताओं, जिला अध्यक्षों और कोर कमेटी/चुनाव प्रचार कमेटी के साथ बैठकें करेंगे।